text: Blæst og hav ødelægger strandpromenade 
  17 marts 2018 kl. 20.38
  Blæst og vand har været hård ved den nye strandpromenade i Sønderborg. Flere hundrede sten er skyllet løse. 
  De seneste dages blæst og højvande har været lidt for meget for Sønderborg nye strandpromenade. Flere hundrede sorte teglsten er skyllet løse og ligger spredt.
  Kommunen har ofret 26 millioner kroner på den nye promenade, som går fra Sønderborg Slot og ned mod lystbådehavnen.
  - Vi ved ikke præcist, hvad der er årsagen, om det kan være det grus og sand, der ligger und stenene, der ikke er komprimeret godt nok. Vi ved det ikke, siger Henrik Littau, drifts- og anlægschef i Sønderborg Kommune, til JydskeVestkysten.
  JydskeVestkysten skriver, at der mandag er indkaldt til krisemøde i sagen, hvor kommunen vil holde et møde med rådgiver og entreprenør.
  